Den græske regerings forslag til økonomiske reformer er muligvis ikke nok.

Peter Simonsen, født 1991, er nyhedsredaktør på Finans. Han er uddannet ved Danmarks Medie- og Journalisthøjskole i Aarhus og har været tilknyttet adskillige af Jyllands-Postens redaktioner, først som praktikant og senere som journalist på Finans, hvor han primært skrev om virksomheder og iværksætteri. Peter er tidligere elitesportsudøver i den ædle disciplin badminton, men nøjes i dag med lange løbeture i området omkring Egå, hvor han bor. Som indfødt nordjyde ved Peter, hvad det vil sige at holde begge ben på jorden, dog med undtagelse af når AaB vinder i fodbold. Da er humøret højt – og selvtilfredsheden ligeså.

Grækenland er kommet et skridt nærmere et lån på 7,2 mia. euro, der er stillet i udsigt af den såkaldte "trojka" - bestående af eurozonen, Den Europæiske Centralbank (ECB) og Den Internationale Valutafond (IMF).

Et betændt forhandlingsklima mellem Grækenland og dets kreditorer tog ellers et uventet knæk, da den græske indenrigsminister Nikos Voutzis i sidste uge truede med at ignorere et milliardafdrag til IMF. Senest den 9. april skal Grækenland betale et afdrag på 450 mio. euro (3,36 mia. kr.), men da pengene i statskassen er få, vil det betyde, at der ikke er råd til at udbetale løn og pensioner til landets offentligt ansatte...